Document ID: /fineweb-2-swissfilter-quality_10-filterrobots/filtered/02038.jsonl.gz/3355

La Caritas Svizra tira ina bilantscha intermediara positiva per il status da protecziun S. Quel aveva la Svizra surpiglià da l'UE per fugitivs e fugitivas da la guerra en l'Ucraina. Quest status saja stà cunresponsabel per pudair prender si a moda speditiva 75'000 persunas da l'Ucraina.
Fatgs d'asil han tenor Caritas mendas substanzialas
Che quellas persunas da l'Ucraina na survegnan betg ina taxa d'agid sozial regulara, ubain ina per fugitivas e fugitivs, stoppia sa midar. Quels daners na tanschian betg per surviver.
E la Caritas pretenda tranter auter che persunas cun il status da protecziun S survegnian suenter dus onns ina permissiun da dimora regulara. Mo uschia possian ils fugitivs e las fugitivas s'integrar.